Lys van Joodse feeste en herdenkings

Hierdie is 'n lys van Joodse feeste en herdenkings volgens die Joodse kalender. Joodse feeste staan bekend as Jamim Towim (Hebreeuse meervoud: ימים טובים, letterlik: "Goeie dae") of Jom Tow (eenvoud: יום טוב, letterlik: "Goeie dag"). Hulle is gerangskik volgens die herdenkings in die jaarkring, die hedendaagse vakansiedae in Israel en ander herdenkings en vasdae in Judaïsme. Die twee heiligste dae in die Joodse kalender is die weeklikse Sabbat en die jaarlikse Jom Kippoer. Die drie tradisionele Bedevaartsfeeste (שלוש רגלים, sjalosj regalim) is Pesach, Sjavuot en Soekkot. Tydens die bestaan van die Tweede Tempel het die Jode na Jerusalem getrek en gedurende hierdie feeste offers gebring. Van die kleiner (na-Bybelse) Joodse feeste is Chanoeka en Poerim, waarby die hoofherdenkings in die aand gehou word en die dae gewone werkdae is. Die Joodse kalender beskik oor vier nuwejaarfeeste, waarvan Roosj Hasjana, die "hoof van die jaar", die vernaamste is. Die drie ander nuwejaarfeeste is Toe Bisjwat ("nuwejaar van bome"), Roosj Hasjana Labehemá ("nuwejaar van plaasdiere") en 1 Nisan vir die telling van die maande en bepaling van die groot feeste asook vir die berekening van die jare van 'n Joodse koning se regering. Die einde van die jaarlikse leessiklus van die Tora en die begin van 'n nuwe leessiklus in die sinagoge word op Simgat Tora gevier.

 Feeste en herdenkings in die jaarkring 
 Naam  Hebreeus  Vertaling  Betekenis  Datum Roosj Hasjana  רֹאֹשׁ הַשָּׁנָה  Hoof van die jaar  Nuwejaar  1–2 Tisjrie Jom Kippoer  יוֹם כִּפּוּר  Dag van Versoening  Versoeningsdag  10 Tisjrie Soekkot  סֻכּוֹת  Loofhutte  Loofhuttefees, Fees van Insameling  15–21 Tisjrie Hosjana Rabba  הושענא רבה  Groot smeking  Laaste dag van Soekkot  21 Tisjrie Sjmini Atséret  שְּׁמִינִי עֲצֶרֶת  Agtste [dag] van die vergadering  Afsluiting  22 Tisjrie Simgat Tora  שִׂמְחַת תּוֹרָה  Toravreugde  Verbly met die Tora  22 (Israel) of 23 Tisjrie (Diaspora) Chanoeka  חֲנֻכָּה  Inhuldiging, inwyding  Ligtefees  25 Kislew – 2 Tewét (gewone jaar)Kort Kislew: 25 Kislew – 3 Tewét Toe biSjwat  ט״ו בשבט‎  15de [dag] in Sjwat  ראש השנה לאילנותNuwejaar van die bome en plante  15 Sjwat Poerim  פורים  Lote  Lotefees  14 (gewone stede) of 15 Adar (antieke ommuurde stede) Pesach  פֶּסַח  Oorslaan  Lentefees, vryheidsfees of matsafees  15–21 (Israel) of 15–22 Nisan (Diaspora) Lagh ba'Omer  ל"ג בעומר‎  33ste [dag] van die omertelling  Einde van die rouperiode  18 Ijjar Sjavuot  שבועות  Weke  Wekefees, Fees van die weke, Pinkster  6 (Israel) of 6–7 Siwan (Diaspora) Tisj'a be'Aw  תשעה באב  Negende [dag] in Aw  Roudag ter herdenking van die tweemalige vernieling van Jerusalem se Tempel  9 Aw Toe be'Aw  ט״ו באב‎  15de [dag] in Aw  Dag van vreugde en liefde  15 Aw

 Nuwe Israeliese feeste en herdenkings 
 Naam  Hebreeus  Betekenis  Datum Jom haSjo'a  יום השואה  Holocaustherdenking  27 Nisan Jom haZikaron  יום הזיכרו  Gedenkdag vir gesneuwelde Israeliese soldate  4 Ijjar Jom ha'Atsma'oet  יום העצמאות  Israeliese onafhanklikheidsdag  5 Ijjar Jom Jeroesjalajim  יום ירושלים  Fees van Jerusalem se hereniging tydens die Sesdaagse Oorlog 1967  28 Ijjar

 Ander feesdae 
 Sabbat (שבת, weeklikse rusdag)
 Brit Milá (ברית מילה, Besnyding)
 Bar Mitswá of Bat Mitswá (בר מיצוה of בת מיצוה, Godsdienstige volwassenheid)
 Rosj Chódesj (ראש חודש, maandelikse viering van die nuwe maan)

 Vasdae 
 Naam  Datum Tsom Gedalja  3 Tisjrie Jom Kippoer  10 Tisjrie Asará beTewét  10 Tewét Ta'anit Ester  13 Adar Vas van die eersgeborenes  14 Nisan Sjiw'a Asar beTamoez  17 Tamoez Tisj'a be'Aw  9 Aw

 Eksterne skakels 






Joodse feeste en herdenkings